Държавен вестник, бр. 45, 2012 г., стр. 51

БРОЙ  45	
Д Ъ Р Ж А В Е Н  В Е С Т Н И К 	
СТР.  51  
(2) Учредяването на ограничени вещни 
права върху имоти и отдаването под наем 
на имоти или части от имоти по ал. 1 се 
извършват при условията и по реда на този 
закон. В тези случаи не се прилагат редът и 
ограниченията относно сроковете, определе­
ни в Закона за държавната собственост и в 
Закона за общинската собственост. 
(3) Не могат да се предоставят права по 
ал. 1 върху обекти и имоти, които са публична 
държавна или публична общинска собственост.
(4) Правата по ал. 1 се предоставят за 
срок най-късно до прекратяване на договора 
за ПЧП.
(5) Частният партньор няма право да из­
вършва прехвърлителни сделки в полза на 
трети лица с учредените права и с построеното. 
(6) С договора за ПЧП се определят пра­
вата и ограниченията на частния партньор 
за пренаемане, отдаване под наем и ползване 
съвместно с трети лица на имотите, върху 
които са му предоставени права. 
Чл. 12. (1) Публично-частното партньор­
ство се осъществява чрез договор за ПЧП.
(2) Срокът на договора за ПЧП може да 
бъде от 5 до 35 г.
(3) Конкретният срок на договора за ПЧП 
се определя на основата на:
1. финансово-икономическите показатели 
на проекта за ПЧП, включително срока, необ­
ходим на частния партньор за възстановяване 
на вложените средства при определената норма 
на възвръщаемост за частния партньор;
2. техническите и/или технологичните 
особености на обекта, с който се извършва 
дейността от обществен интерес, и/или на 
извършваната дейност от обществен интерес.
Чл. 13. Публични партньори са:
1. министрите и ръководителите на ве­
домства – за държавните ПЧП, които имат 
за предмет дейности от обществен интерес, 
извършвани с обекти по чл. 4, ал. 1, които са 
държавна собственост и/или които по силата 
на нормативен акт са възложени на орган на 
централната изпълнителна власт;
2. кметовете на общини – за общинските 
ПЧП, които имат за предмет дейности от 
обществен интерес, извършвани с обекти по 
чл. 4, ал. 1, които са собственост на съответната 
община и/или които по силата на нормативен 
акт са възложени на органите на местното 
самоуправление или на кметовете на общини;
3. държавните и общинските публичноправ­
ни организации – за дейности от обществен 
интерес, извършвани с обекти по чл. 4, ал. 1, 
които са тяхна собственост и/или които са 
им предоставени със закон, с акта за тяхното 
създаване или с друг акт на компетентен орган.
Чл. 14. (1) Частен партньор – страна по 
договор за ПЧП, може да бъде капиталово 
търговско дружество, което е съществуващо 
или новоучредено, при спазване на изисква­
нията на този закон.
(2) Не се допуска капиталово търговско 
дружество – страна по договор за ПЧП, да 
издава акции на приносител.
(3) Годишният финансов отчет на частния 
партньор подлежи на проверка от регистри­
ран одитор по реда на Закона за независимия 
финансов одит.
Г л а в а  т р е т а
ПЛАНИРАНЕ, ОТЧЕТНОСТ И ПУБЛИЧ­
НОСТ НА ПУБЛИЧНО-ЧАСТНОТО ПАРТ­
НЬОРСТВО
Чл. 15. (1) Министерският съвет определя 
държавната политика за ПЧП, като:
1. одобрява, изменя и актуализира Нацио­
нална програма за публично-частно партньор­
ство и Оперативен план за всеки програмен 
период по предложение на министъра на 
финансите;
2. приема решения за откриване на про­
цедури и за определяне на частен партньор, 
както и решения за изменение, допълнение, 
продължаване и прекратяване на договори за 
държавни ПЧП;
3. приема годишен отчет на министъра на 
финансите относно изпълнението на Нацио­
налната програма за ПЧП и Оперативния план 
въз основа на годишни отчети на публичните 
партньори за изпълнението на договорите за 
държавните ПЧП.
(2) Националната програма съдържа об­
щите и специфичните цели, стратегията за 
развитие и основните приоритети за осъщест­
вяване на ПЧП в страната.
(3) Оперативният план се изготвя по го­
дини и съдържа проектите за държавните 
ПЧП и за ПЧП на държавните публично­
правни организации, както и сроковете за 
изпълнение на проектите и необходимите 
средства за тяхната реализация с посочени 
форма и размер на финансовата подкрепа. 
Включените в Оперативния план срокове и 
стойности са прогнозни.
(4) Не може да се осъществи проект за 
ПЧП, който не е включен в Оперативния план.
Чл. 16. (1) Проектите за ПЧП с предви­
дени плащания от държавния бюджет, за 
които предстои откриване на процедура за 
определяне на частен партньор, се включват 
като приложение към закона за държавния 
бюджет на Република България за съответ­
ната година.
(2) Конкретните бюджетни средства, необ­
ходими за плащания по сключени договори 
за ПЧП, се включват в закона за държавния 
бюджет на Република България за съответ­
ната година.
Чл. 17. (1) Министрите и ръководителите 
на други ведомства изпълняват държавната 
политика за ПЧП в съответствие с отрасло­
вата им компетентност.